google/wiki40b huggingface dataset:
Sokrates Scholastikos

Sokrates Scholastikos (novogr. Σωκράτης ὁ Σχολαστικός tiež lat. Socrates Scholasticus; * okolo roku 380, Konštantínpol – † okolo roku 440) bol neskoroantický cirkevný historik. Je autorom sedemzväzkového diela Cirkevné dejiny (novogr. Ἐκκλησιαστική Ἱστορία, lat. Historia Ecclesiastica).
Sokrates bol konštantínopolský právnik. Jeho učiteľmi boli Helladios a gramatik Ammonios. Teologicky ho ovplyvnil Órigenes, ktorý bol už vtedy považovaný za nepríliš ortodoxného teológa. Možno preto neskôr dokázal nájsť určité pochopenie pre rôzne heretické názory (napr. Novaciánove), avšak bez toho, že by opustil ortodoxnú vieru.
Svoje Cirkevné dejiny chápal ako akési pokračovanie dejepisných diel Eusébia Cézarejského. Usilujú sa o nestranný a chronologický popis obdobia medzi rokmi 305 – 439. Sokrates pri ich písaní čerpal z cirkevnohistorických prác Eusébia Cézarejského, Rufina z Aquileia, Gelasia z Cézarey, Flavia Eutropia, Atanáza Alexandrijského a Gregora Naziánskeho. Cenné zdroje informácií predstavovali tiež najrôznejšie úradné listiny, správy, listy jednotlivých biskupov, akty koncilov, Kronika Konštantínpolu a pod. V neposlednom rade sa opieral aj o ústne svedectvá a vlastné zážitky.
Podľa dostupných materiálov je zrejmé, že Sokrates počas svojho života raz Cirkevné dejiny prepracoval. Pôvodná verzia sa zachovala len v arménskych fragmentoch, prepracovaná definitívna verzia sa zachovala kompletná v gréckom jazyku.
Cirkevné dejiny sú mimoriadne dôležitým historickým prameňom pre obdobie 4. a začiatku 5. storočia. Vo svojich dielach sa o ne opierali aj ďalší autori ako Sozomenus, Teodor Lektor či Epifánius.
Courcelles-la-Forêt

Poloha

Obec má rozlohu 19,6 km². Najvyšší bod je položený 108 m n. m. a najnižší bod 36 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Automatický externý defibrilátor

Automatický externý defibrilátor (AED) je prenosný prístroj, určený pre použitie pri laickej aj odbornej prvej pomoci pri náhlom zastavení krvného obehu v dôsledku fibrilácie komôr alebo inej závažnej srdcovej arytmie. Od obsluhy potrebuje zapnutie a nalepenie elektród na hrudník pacienta, ďalej dokáže samostatne vyhodnotiť elektrokardiogram pacienta do tej miery, aby spoľahlivo rozhodol o potrebe defibrilácie a nasledovne vyzvať obsluhu spustiť defibrilačný výboj.

Význam

Bolo opakovane dokázané, že skorá defibrilácia počas kardiopulmonálnej resuscitácie zvyšuje šance pacienta na prežitie. Rovnako bolo preukázané, že dosiahnuteľnosť skorej defibrilácie zlepšuje, ak je dosiahnuteľný automatický externý defibrilátor. Preto je snaha umiestňovať automatické externé defibrilátory v priestoroch, kde sa zhromažďuje väčšie množstvo ľudí a kde je teda väčšia pravdepodobnosť vzniku resuscitačnej situácie – napr. nákupné centrá, letiská, športoviská, veľké kultúrne podujatia a pod. Vybavujú sa ním aj veľké dopravné lietadlá. Zamestnanci, prítomní na týchto miestach, spravidla bezpečnostné zložky, hasiči, obslužný personál by mali byť vyškolení v ich používaní v rámci školenia v kardiopulmonálnej resuscitácii. Miesto uloženia AED je výrazne označené a prístupné.

Technický princíp

AED vyhodnocuje elektrokardiografickú krivku, snímanú z pacienta nalepovacími elektródami, spravidla na základe niekoľkých algoritmov, čím sa dosahuje vysoká pravdepodobnosť rozpoznania komorovej fibrilácie, komorovej tachykardie a iných arytmii, vyžadujúcich liečbu defibriláciou, resp. elektrokardioverziou. Istota rozpoznania rytmu, pri ktorom je aplikácia elektrického výboja nepotrebná, sa pri moderných prístrojoch blíži 100%. Aby AED mohol použiť laik, okrem písaných a obrazových inštrukcii dáva obsluhe aj hlasové pokyny. Defibrilačný výboj je spravidla bifázický a má rovnaké charakteristiky a účinok, ako manuálneho externého defibrilátora – depolarizuje súčasne celý prevodový systém srdca aj myokard a umožní nástup normálneho sínusového rytmu srdca.

Obsluha

Po otvorení prístroja je potrebné krátko vyčkať na jeho spustenie. Nasledovne prístroj vyzve obsluhu, aby umiestnila elektródy prístroja správnym spôsobom podľa zobrazenia na odhalený hrudník pacienta. Nasledovne treba krátko prerušiť resuscitáciu a nedotýkať sa pacienta, aby prístroj mohol vyhodnotiť elektrokardiogram a správne rozpoznať srdcový rytmus. Prístroj potom určí, či je potrebné aplikovať výboj, alebo bezodkladne pokračovať v kardiopulmonálnej resuscitácii. Ak je potrebná defibrilácia, prístroj sa pripraví (nabije) a požiada o spustenie defibrilačného výboja tlačidlom na prístroji. Predtým sa obsluha musí presvedčiť, či sa pacienta nikto nedotýka. Prístroj po výboji opäť vykoná analýzu elektrokardiogramu a prípadne odporučí ďalšiu defibriláciu; medzitým treba pokračovať v resuscitácii. Aj po opakovanej neúspešnej defibrilácii treba pokračovať v kardiopulmonálnej resuscitácii až do prebratia pacienta záchrannou službou (ak nie je iný vážny dôvod ukončenia resuscitácie).
Po použití prístroja je nevyhnutné doplniť nové elektródy a umiestniť prístroj do nabíjacej stanice.
Championship League 2010

2010 Championship League sa hrala od 4. januára do 25. marca 2010. Víťaz tohto turnaja - Marco Fu dostal miesto v Premier League Snooker 2010.

Skupina 1

Hralo sa 4. a 5. januára 2010. Stephen Maguire bol prvým hráčom, ktorý sa kvalifikoval do víťaznej skupiny.

Skupina 2

Hralo sa 6. a 7. januára 2010. John Higgins bol druhým hráčom, ktorý sa kvalifikoval do víťaznej skupiny.

Skupina 3

Hralo sa 18. a 19. januára 2010. Judd Trump bol tretím hráčom, ktorý sa kvalifikoval do víťaznej skupiny.

Skupina 4

Hralo sa 20. a 21. januára 2010. Marco Fu bol štvrtým hráčom, ktorý sa kvalifikoval do víťaznej skupiny.

Skupina 5

Hralo sa 8. a 9. februára 2010. Neil Robertson bol piatym hráčom, ktorý sa kvalifikoval do víťaznej skupiny.

Skupina 6

Hralo sa 10. a 11. februára 2010. Mark Allen bol Šiestym hráčom, ktorý sa kvalifikoval do víťaznej skupiny.

Skupina 7

Hralo sa 22. a 23. marca 2010. Jamie Cope bol posledným hráčom, ktorý sa kvalifikoval do víťaznej skupiny.

Víťazná skupina

Hralo sa 24. a 25. marca 2010. Marco Fu sa kvalifikoval do Premier League.
Villermain

Poloha

Obec má rozlohu 28,75 km². Najvyšší bod je položený 143 m n. m. a najnižší bod 112 m n. m.

Obyvateľstvo

Počet obyvateľov obce je 359 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Épégard

Poloha

Obec má rozlohu 4,41 km². Najvyšší bod je položený 148 m n. m. a najnižší bod 131 m n. m.

Obyvateľstvo

Počet obyvateľov obce je 479 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Apollo Business Center

Apollo Business Center bolo biznis centrum v Bratislave, v mestskej časti Ružinov, v lokalite Prievoz, od roku 2015 uzavreté a čakajúce na asanáciu.
Celková prenajímateľná plocha bola 44 140 m² (kancelárie 38 420 m², nákupná pasáž 5 720 m²). Sídlilo tu Ministerstvo výstavby a regionálneho rozvoja Slovenskej republiky.

Lokalizácia

Nachádza sa na Prievozskej ulici č. 2/A v Bratislave.
Citroën Evasion

Sevel Eurovany

Je automobilová divízia značiek Citroën, Peugeot, Fiat a Lancia. Vznikla z dohody o spolupráci z 80. rokov 20 storočia. Jej účelom je vyrábať automobily na spoločnej platforme pre všetky 4 značky. Prvými spoločnými modelmi boli úžitkové vozidlá C25, C35. Od roku 1994 vyrábala spoločný automobil triedy Eurovan, odvodený z amerických rodinných automobilov. Prevodovky boli použité z koncernu PSA, radenie bolo netradične umiestnené pri volante, dnes už zaužívaný koncept pri MPV triede.
Motorizácie boli použité pre všetky automobilky rovnaké, z koncernu PSA. Rada XU pre zážihové a rada XUD pre vznetové motory, neskôr rada DW pre model HDi s vysokotlakým priamym vstrekovaním. Automobily Peugeot 806, Fiat Ulysee, Lancia Zeta a Evasion sa líšili v podstate iba logom značky a maskou. V roku 2002 ich nahradila nová generácia spoločných automobilov Citroën C8, Peugeot 807, Fiat Ulysee II. a Lancia Phedra.
Z platformy Evasion vznikol malý úžitkový Citroën Jumpy/Dispatch, tiež spoločný model pre všetky 4 značky.
Cabrespine

Poloha

Obec má rozlohu 17,56 km². Najvyšší bod je položený 943 m n. m. a najnižší bod 275 m n. m.

Obyvateľstvo

Počet obyvateľov obce je 185 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Pojdl

Kariéra

V roku 1965 zrealizoval priamy prenos z horolezeckého výstupu na vrchol Kapelníku v Prachovských skalách. V roku 1967 bolo toto dielo ocenené druhou cenou v kategórii priama športová reportáž na filmovom festivalu v Cannes.
Vďaka svojmu úspechu dostal možnosť trojmesačnej stáži vo Švajčiarsku. Krátko po jej skončení došlo k augustovej okupácii, Pojdl i iba zobral doma svoju rodinu a spoločne emigrovali do Švajčiarska. Aj v novej krajine ostal u svojho povolania a režíroval napr. prenosy z prestížnych atletických pretekov Weltklasse v Zürichu alebo z hokejového Spengler Cupu. Postupne si vybudoval k Švajčiarsku silný vzťah, aj tak sa ale po roku 1990 opäť vrátil do Československa.
Aj ďalej sa venoval najviac priamym prenosom z ľadového hokeja, ale aj z Veľkej pardubickej. V televíznej réžii postupne uprednostňoval jednoduchosť.
Pôsobil aj ako porotca festivalu filmov so športovou tematikou Sportfilm v Liberci.
Colmar

Geografia

Colmar sa nachádza 64 km južne-juhovýchodne od Štrasburgu, mestom preteká rieka Lauch, ktorá je prepojená s riekou Rýn. Neďaleko sa nachádza pohorie Vogézy. Na juh od mesta sa nachádza mesto Mulhouse, na východ nemecká hranica a mesto Freiburg im Breisgau.

Dejiny

Colmar (po latinsky Columbarium) bol založený v 9. storočí. V roku 1226 dostal postavenie slobodného mesta v rímskonemeckej ríši. Počas tridsaťročnej vojny mesto ovládali dva roky švédske vojská. V roku 1697 ho dobyl francúzsky kráľ Ľudovít XIV.

Kultúra

V centre mesta sa nachádzajú staršie budovy, väčšie množstvo stavieb v nemeckom gotickom štýle a v ranom renesančnom štýle. Nachádza sa tu množstvo starých kostolov, medzi ne patrí Kostol Saint-Martin 
(13. storočie), jeden z najväčších a najzaujímavejších. Miestny umelec a jeden z najdôležitejších nemeckých maliarov obdobia neskorej gotiky Martin Schongauer tu namaľoval v 15. storočí dielo  Madonna ruží v kostole rádu dominikánov.
V múzeu Unterlinden sa nachádza dielo renesančného maliara Matthiasa Grünewalda Isenheimský oltár.
Ďalšie kultúrne miesta sú Bartholdi múzeum, kde sú vystavené diela slávneho umelca a sochára Frederica Bartholdiho. V meste sa nachádza múzeum hračiek a prírodovedné múzeum.
V meste sa každý júl koná medzinárodný hudobný festival.
Polygenéza

Polygenéza (gr.) je nezávislý vznik príbuzných vývojových foriem na rôznych miestach a v časovo rôznych dobách.
Bernin

Poloha

Obec má rozlohu 7,67 km². Najvyšší bod je položený 1 200 m n. m. a najnižší bod 219 m n. m.

Obyvateľstvo

Počet obyvateľov obce je 3 004 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gussignies

Poloha

Obec má rozlohu 3,46 km². Najvyšší bod je položený 131 m n. m. a najnižší bod 63 m n. m.

Obyvateľstvo

Počet obyvateľov obce je 346 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sens

Poloha

Mesto má rozlohu 21,92 km². Najvyšší bod je položený 208 m n. m. a najnižší bod 62 m n. m.

Doprava

Sens má veľmi dobré pravidelné vlakové spojenie s Parížom (doba jazdy asi 50 min.), vlaky TGV ho spája s Marseille a s Melunom. Mestskú dopravu zabezpečuje 9 autobusových liniek.

Obyvateľstvo

Počet obyvateľov je 25 146 (2011).
Nasledujúci graf zobrazuje vývoj počtu obyvateľov.
Zdroje: INSEE
Quai des Grands-Augustins

Poloha

Nábreží leží na ľavom brehu rieky Seiny oproti západnému koncu ostrova Cité medzi mostami Pont Saint-Michel a Pont Neuf. Začína na námestí Place Saint-Michel, kde nadväzuje na Quai Saint-Michel a končí pri Rue Dauphine, odkiaľ pokračuje Quai de Conti.

Dejiny

Ide o najstaršie parížske nábrežie, ktoré dal postaviť už Filip IV. v roku 1313.
Nábrežie získalo názov podľa kláštora žobravého rádu augustiniánov, ktorí sa v Paríži usídlili v roku 1259 v dnešnej ulici Rue Dauphine. V roku 1629 založil Ľudovít XIII. kláštor reformovanej vetvy augustiniánov. Pre odlíšenia bol rád v staršom kláštore nazývaný veľkí augustiniáni (Grands-Augustins) a v mladšom kláštore malí augustiniáni (Petits-Augustins).
Saint-André-sur-Cailly

Poloha

Obec má rozlohu 12,28 km². Najvyšší bod je položený 176 m n. m. a najnižší bod 114 m n. m.

Obyvateľstvo

Počet obyvateľov obce je 884 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slatinská brázda

Polohopis

Nachádza sa na severe západného Slovenska, v juhozápadnej časti Zliechovskej hornatiny, podcelku Strážovských vrchov. Má podlhovastý tvar v smere západ-severovýchod a obopína severne ležiacu časť Basky. Na východe susedí centrálna časť Zliechovskej hornatiny a malou časťou aj Suchý (podcelok Nitrické vrchy). Na juhu nadväzuje Kňaží stôl a juhozápadným okrajom v blízkosti rieky Bebravy nadväzuje Bánovská pahorkatina, patriaca Podunajskej pahorkatine. Západným smerom susedí Teplická vrchovina, rozsiahla časť podcelku Trenčianska vrchovina.
Osou brázdy je vodný tok Bebravy, ktorá neďaleko severovýchodného okraja pramení. Na tomto území priberá množstvo prítokov, z ktorých najväčší je Trebichavský potok. Vodné toky kopírujú aj cesty, spájajúce sídla. V Slatinskej brázde sa proti toku rieky nachádzajú obce Slatinka nad Bebravou, Slatina nad Bebravou, Šípkov a Čierna Lehota, v údolí Trebichavského potoka aj obec Trebichava.

Ochrana prírody

Táto časť pohoria nie je súčasťou Chránenej krajinnej oblasti Strážovské vrchy. Jediným osobitne chráneným územím je severným okrajom susediaca prírodná pamiatka Stará Bebrava.
KHL 2011/2012

Finále o Gagarinov pohár

Avangard Omsk - OHK Dinamo Moskva 3:4 na zápasy (2:1, 1:2, 1:0, 2:1 pp, 2:3, 2:5, 0:1)
Miocenní sladkovodní vápence

Popis lokality

Bývalý vápencový lom na severovýchodnom okraji obce Tuchořice, blízko cesty na Lipno. Lom je náleziskom skamenelín organizmov z obdobia mladších treťohôr. Chránené územie je prístupné po ceste od cesty na Lipno. Vo vlastnom chránenom území je zakázaná súkromná zberateľská činnosť všetkého druhu, akékoľvek skládkovanie odpadu a ťažba surovín. Povolená je však pastva oviec alebo kosenie trávy.

Paleontologické nálezisko

Stena opusteného lomu je dlhá 300 m a široká 40 až 60 m a miestami dosahuje výšku až 25 metrov. Geologický profil je jediným rozsiahlejším profilom súvrstvia sladkovodných vápencov miocénneho obdobia v rámci Česka. V období spodného miocénu bolo v okolí Tuchoříc sladkovodné jazero. Toto obdobie bolo charakteristické svojim teplým subtropickým podnebím, ktoré bolo priaznivé pre vývoj bohatej suchozemskej fauny a pestrej teplomilnej flóry. Zvyšky živočíchov a rastlín, žijúcich na brehoch jazera, boli zmyté do jazernej nádrže. Miocénne vápence v Tuchořiciach obsahujú veľké množstvo skamenelín. Najvýznamnejšie sú nálezy takmer 90 druhov prevažne teplomilných suchozemských ulitníkov, dnes už vyhynutých. Okrem toho tu boli nájdené zvyšky dreva stromov, kôstky brestovcov, jadrá orechovca, úlomky listov a vejáre paliem. Vo vápencoch sa tiež vyskytujú dutiny s druhotne vykryštalizovaným kalcitom a fosílne chodby živočíchov žijúcich v minulosti na dne jazernej panvy.
Edit Bauer

Životopis

V roku 1968 absolvovala Ekonomickú univerzitu v Bratislave. V rokoch 1968 – 1969 pôsobila v Slovenskom zväze výrobných družstiev a medzi rokmi 1969 – 1984 vo Výskumnom ústave životnej úrovne. Vedecku hodnosť CSc. získala v 1980. Od roku 1984 pracovala pre Ústav zamestnanosti a sociálneho výskumu až do 1990, od tohto roku pracovala na čiastočný úväzok pre Slovenskú akadémiu vied do roku 1998.
Edit Bauer je vydatá a má dve deti.
Sopotnička

Prameň

Tečie na južnej strane Nízkych Tatier, v podcelku Ďumbierske Tatry, kde pramení na juhojuhovýchodnom svahu Holice (1 340,6 m n. m.) v nadmorskej výške približne 1 135 m n. m.
Roger Ebert

Životopis

Vyrastal ako syn Waltera H. Eberta a Annabel Ebertovej v Urbana v Illinois. Jeho predkovia z otcovej strany boli prisťahovalci z Nemecka, z matkinej strany pochádzali z Holandska a Írska. Ako študent na Urbana High School sa začal zaujímať o žurnalistiku a napísal prvý športový článok pre The News-Gazette v Champaign, Illinois. Začal svoju kariéru s článkami pre sci-fi magazín a bol spoluvydavateľom školských novín na svojej strednej škole. V simulácii rozhlasového vysielania získal v roku 1958 cenu Illinois High School Association State Speech Championship. Okrem University of Illinois študoval krátko na univerzite v Chicagu a na univerzite v Kapskom meste. Svoju dizertačnú prácu nedokončil.
Od polovice 60. rokov písal filmové recenzie. V období 1982 až 1999 moderoval spolu s Genom Siskelom z Chicago Tribune televízny program Siskel & Ebert, v ktorom obaja kritici hodnotili spoločne filmy. Siskel zomrel v roku 1999. Jeho nástupcom sa v septembri 1999 stal Richard Roeper z Chicago Sun-Times. Tento program bol nazývaný Ebert & Roeper a bežal až do augusta 2008.
Bol priateľom Russa Meyera a napísal scenár k filmu Beyond the Valley of the Dolls (1970), Up! (1976) – pod pseudonymom Reinhold Timme a Beneath the Valley of the Ultra-Vixens (1979) pod pseudonymom R. Hyde. Každý rok Ebert vydal filmové recenzie z predchádzajúceho roku knižne. Publikoval tiež klišé filmu a jednu knihu s najlepšími a najhoršími filmami z minulosti. Inicioval tiež každoročný Overlooked Film Festival v Champaign.
Od 18. júla 1992 bol ženatý s právničkou Charlie "Chaz" Hammel-Smithovou. Na začiatku roku 2002 bol u neho diagnostikovaný karcinóm štítnej žľazy. Dňa 23. júna 2005 sa stal prvým filmovým kritikom vôbec s vlastnou hviezdou na Hollywood Walk of Fame. Roger Ebert zomrel 4. apríla 2013 vo veku 70 rokov na následky rakoviny.
Pri kríži (Bratislava)

Poloha

Ulica Pri kríži sa nachádza na severe Dúbravky, pri zakončení sídliska. Začína v dedinskej časti Dúbravky, v sídliskovej časti zabočuje na východ, kde vyúsťuje do Saratovskej ulice.

Objekty

Od roku 1976 slúži svojmu účelu Základná škola Pri kríži 11. Jedná sa o najväčšiu školu Dúbravky a tretiu najväčšiu okresu Bratislava IV. V rovnakom období vznikla aj Materská škola. Na Pri kríži 38 sa nachádza futbalový štadión. Nachádza sa tam aj Domov dôchodcov. Na ulici sa nachádza panelová zástavba sedemdesiatych aj osemdesiatych rokov. Okrem toho sa na ulici nachádza 552 bytov.
Riki (časopis)

Riki bol slovenský časopis zameraný na počítačové hry, ktorý vychádzal v rokoch 1994-1999. Istý čas to bol jediný herný počítačový časopis na Slovensku. Dal sa kúpiť spolu s disketou, neskôr s CD, kde boli umiestnené demoverzie počítačových hier a iný softvér. Časopis bol zameraný najmä na hry na platformy PC a Amiga.
Wettolsheim

Poloha

Obec má rozlohu 8,86 km². Najvyšší bod je položený 688 m n. m. a najnižší bod 188 m n. m.

Obyvateľstvo

Počet obyvateľov obce je 1 675 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pont-l’Évêque (Calvados)

Poloha

Obec má rozlohu 8,07 km². Najvyšší bod je položený 118 m n. m. a najnižší bod 7 m n. m.

Obyvateľstvo

Počet obyvateľov obce je 4261 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Canopus

Charakteristika

Predtým, než bol spustený satelitný teleskop Hipparcos, odhadovala sa vzdialenosť rôzne, od 96 až po 1200 svetelných rokov. Keby táto vzdialenosť bola správna, Canopus by bol jednou z najjasnejších hviezd v našej galaxii. Hipparcos však zmeral vzdialenosť 310 ly od našej slnečnej sústavy, čo dosiahol zmeraním paralaxy na 10,43 ± 0,53 uhlových milisekúnd. Obťažnosť v meraní vzdialenosti Canopa tkvie v jeho nezvyčajnej vlastnosti. Spektrálny typ Canopa je F0 II alebo Ia (II znamená „jasný obor“ a Ia „nadobor“), a takéto hviezdy sú vzácne a málo pochopené; sú to hviezdy ktoré môžu byť v procese evolúcie z alebo do stavu červeného obra. Z tohto dôvodu bolo ťažké zistiť, ako je Canopus jasný a tým pádom ako ďaleko sa nachádza. Priame meranie bol jediný spôsob ako vyriešiť tento problém. Canopus je priďaleko pre merania paralaxy zo Zeme a preto jeho vzdialenosť nebola presne známa až do začiatku 90.-tych rokov.
Canopus je 13600-krát jasnejší než Slnko a najjasnejšia hviezda v okolí približne 700 ly. zo vzdialenosti 1 AU by Canopus mal zdanlivú magnitúdu -37. Pre väčšinu hviezd v jeho okolí je Canopus najjasnejšou hviezdou na oblohe. Na Zemi je druhý najjasnejší len preto, lebo Sírius je omnoho bližšie k Zemi (8,6 svetelných rokov).
Jeho povrchová teplota sa odhaduje na 7350 ± 30 K. Jeho polomer bol zmeraný na 0,6 AU, čo je 65-krát viac ako Slnko. Ak by bol umiestnený do stredu nášho solárneho systému, dosiahol by 3/4 vzdialenosti k Merkúru. Planéta ako Zem by od nej musela byť v trojnásobnej vzdialenosti Pluta od Slnka, aby sa hviezda javila v rovnakej veľkosti ako Slnko.
Canopus je silným zdrojom röntgenového žiarenia, ktoré sú pravdepodobne produkované jeho korónou, magneticky zohriatou na približne 15 miliónov kelvinov.
Bazilejský kódex

Bazilejský kódex alebo Codex Basilensis (Gregory-Aland no. 07 alebo E) je kódex z 8. storočia, jeden z starších a cennejších biblických rukopisov na svete. Kódex je napísaný v gréčtine na pergamene, v jednom stĺpci na stranu.
Kódex obsahuje text štyroch evanjelií. Kódex nie je kompletný, skladá sa celkovo z 318 listov. Je vystavený v Universitätsbibliothek Basel (A.N. III 12).
Silvisaurus

Nález

Fosíliu tohto dinosaura objavil v 50. rokoch 20. storočia rančer Warren H. Condray. Ten o nej oboznámil senátora Franka Carlsona, ktorý mu povedal, aby sa obrátil na rektora University of Kansas, Franklina Davida Murphyho. Murphy o nej informoval preparátora z oblasti paleontológie stavovcov prírodovedného múzea univerzity, Russella R. Campa a povedal mu, aby to vyšetril. V júli 1955 Camp s pomocou Condraya odkryl celú kostru tohto dinosaura a v roku 1961 bol tento nález opísaný a pomenovaný Theodorom H. Eatonom mladším, taktiež z University of Kansas, ako Silvisaurus condrayi. Rodové meno je odvodené z latinského výrazu silva (slovensky: les), čo odráža skutočnosť, že tento dinosaurus žil pravdepodobne v lesnom prostredí. Druhové meno je stanovené na počesť Condraya.
Holotyp (KU 10296) bol nájdený v odkryvoch súvrstvia Dakota (neskorý alb až skorý cenoman) v Kansase a pozostáva z neúplnej kostry (osem krčných, desať chrbtových, šesť krížových a tri chvostové stavce, fragment ľavej sedacej kosti, dolný koniec pravej stehennej kosti a článok prsta) a lebky (sánka). Nájdené boli aj kostené štítky (tzv. osteodermy) a ostne. Stav fosílie bol veľmi biedny, nakoľko kosti boli vystavené pošliapaniu stáda dobytka.

Paleobiológia

Podľa nájdených pozostatkov bola dĺžka silvisaura odhadnutá na približne 4 metre (s lebkou dlhou 33 centimetrov a širokou 25 centimetrov). 
Na každej medzičeľustnej kosti (kosti, ktoré tvoria špičku vrchnej čeľuste) mal osem až deväť zubov, čo nasvedčuje, že mohlo ísť o vývojovo primitívneho zástupcu čeľade Nodosauridae, pretože väčšina vyspelejších foriem mala namiesto toho bezzubý zobák. 
V lebke silvisaura sa nachádzal zložitý systém vzdušných priechodov, ktorého funkcia nie je známa. Pravdepodobne však slúžil na hlasité dorozumievanie sa medzi členami čriedy.
Saint-Étienne-en-Bresse

Poloha

Obec má rozlohu 19,41 km². Najvyšší bod je položený 210 m n. m. a najnižší bod 180 m n. m.

Obyvateľstvo

Počet obyvateľov obce je 838 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fleurac (Charente)

Poloha

Obec má rozlohu 2,17 km². Najvyšší bod je položený 92 m n. m. a najnižší bod 49 m n. m.

Obyvateľstvo

Počet obyvateľov obce je 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Murbach

Poloha

Obec má rozlohu 6,66 km². Najvyšší bod je položený 1 420 m n. m. a najnižší bod 396 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grézillac

Poloha

Obec má rozlohu 7,79 km². Najvyšší bod je položený 83 m n. m. a najnižší bod 3 m n. m.

Obyvateľstvo

Počet obyvateľov obce je 701 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Durfort-et-Saint-Martin-de-Sossenac

Poloha

Obec má rozlohu 16,28 km². Najvyšší bod je položený 324 m n. m. a najnižší bod 120 m n. m.

Obyvateľstvo

Počet obyvateľov obce je 702 (2009).
Nasledujúci graf zobrazuje vývoj počtu obyvateľov v obci.
Zdroje: INSEE